Diari Oficial de la Generalitat Valenciana


Sumari del DOGV 924, del 18-10-1988 (1988/812179)

RESOLUCIÓ de 19 de setembre de 1988, del President de l'Institut de la Petita i Mitjana Indústria de la Generalitat Valenciana (IMPIVA), sobre bases per a la concessió de les beques IMPIVA 1988-1989 de disseny industrial i moda per a la inserció professional de joves titulats en la industria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   924

Data del DOGV
:   18-10-1988

Secció del DOGV
:   ALTRES DISPOSICIONS

Número del document
:   1988/812179


Data del document
:   19-09-1988

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució de 19 de setembre de 1988, del President de l'Institut de la Petita i Mitjana Indústria de la Generalitat Valenciana (IMPIVA), sobre bases per a la concessió de les beques IMPIVA 1988-1989 de disseny industrial i moda per a la inserció professional de joves titulats en la indústria.  
1. Requisits.  
a) Titulació Superior o Mitjana. Persones amb formació mitjana o superior, acreditada en l'especialitat objecte de la Beca.  
b) Acabament dels estudis:  
En igualtat de condicions i mèrits, tindran preferència Els sol·licitants que complesquen la condició de no haver transcorregut encara més de quatre anys des de la data d'acabament dels estudis.  
2. Característiques de les beques.  
a) Finalitat:  
Inserció professional de joves titulats en la indústria dins de les àrees de Disseny Industrial i Moda.  
b) Activitats:  
Les pròpies dels departaments de disseny de les empreses.  
c) Durada:  
El període d'aprofitament d'aquestes beques serà de sis mesos consecutius, prorrogables a un any.  
d) Dotació:  
Cada beca serà dotada amb un import de fins el 60% del cost total del contracte laboral subscrit entre l'empresa i el professional seleccionat, amb un màxim de 500.000 pessetes per semestre, que se faran efectives a l'empresa.  
e) Incorporació:  
La incorporació dels becaris es fixarà en la resolució del concurs i serà, en qualsevol cas, abans de l'1 de desembre de 1988.  
f) Pagament:  
El pagament de les beques serà per trimestres vençuts, i es durà a terme després de l'aprovació, per part del Cap de l'Area d'Innovació Industrial de l'IMPIVA, de l'informe presentat per l'empresa, el qual recollirà l'evolució i la memòria de les activitats del becari durant el període transcorregut.  
3. Forma d'accés.  
a) Sol·licitud i referència:  
La sol·licitud, segons model, haurà d'adreçar-se al President de l'IMPIVA, Beques, Institut de la Petita i Mitjana Indústria de la Generalitat Valenciana, plaça de l'Ajuntament núm. 6, 46968 València. Telèfon (96) 351.01.00.  
Telex 64228 BERLI-H. Telefax: (96) 351.01.00.  
El termini de presentació de sol·licituds conclou el dia 1 de desembre de 1988.  
b) Documentació:  
Com a base de l'evacuació, cada aspirant haurà de presentar la documentació següent:  
Documentació sol·licitant:  
- Curriculum Vitae.  
- Expedient Acadèmic o Còpia compulsada del títol.  
- Justificació d'interés per l'ampliació d'estudis.  
- Portafoli de realitzacions, si hi procedeix.  
Documentació empresa:  
- Ressenya d'activitats de l'empresa en els camps del Disseny Industrial i de la Moda.  
- Certificat de Tresoreria d'estar al corrent de les quotes de la Seguretat Social.  
- Declaració del responsable de l'empresa d'estar al corrent de les obligacions fiscals, segons el model de l'IMPIVA, adjuntant-hi els documents justificatius.  
- En el cas de Societats, Estatuts de la Societat i Escriptura de Poder de qui representa a l'empresa davant l'IMPIVA.  
c) Comissions de Qualificació:  
Es constituiran dues Comissions de Qualificació, una per a les beques de Disseny Industrial i una altra per a les de Moda.  
La Comissió de Qualificació de Disseny Industrial serà presidida per l'Il·lm. Sr. Secretari General de l'IMPIVA, i en formaran part:  
- El Cap de l'Area d'innovació Industrial de l'IMPIVA.  
- La Directora del Programa de Disseny Industrial de l'IMPIVA, que actuarà com a Secretària de la Comissió.  
La Comissió de Qualificació de Moda serà presidida por l'Il·lm. Sr. Secretari General de l'IMPIVA, i en formaran part:  
- El Cap de l'Area d'Innovació Industrial de l'IMPIVA.  
- El Director del Programa de Moda de l'IMPIVA, que actuarà com a Secretari de la Comissió. Ambdues Comissions qualificaran la idoneïtat de les empreses en què han de formar-se els becats, l'aptitud de l'aspirant i el pla del treball a realitzar.  
Les Comissions elevaran una proposta al Vice-president de l'IMPIVA, que resoldrà l'adjudicació d'aquestes.  
En l'àrea de la Moda podran accedir a les Beques els professionals novells seleccionats en el concurs «Joves dissenyadors de producte moda, 1986».  
Els candidats, només pel fet de sol·licitar les Beques, accepten íntegrament el contingut d'aquesta convocatòria.  
d) Informació suplementària:  
L'IMPIVA, mitjançant persones degudament acreditades, entrevistarà Els sol·licitants per tal de rebre informació suplementària o per concretar els termes de les Beques.  
4. Obligacions dels beneficiaris.  
a) Acceptació:  
L'acceptació de la beca es farà mitjançant un document firmat pel becari, en el qual es comprometrà a complir totes i cadascuna de les condicions explicitades en les presents bases.  
b) Dedicació:  
El sol·licitant s'hi compromet, en el cas de ser becat, a dedicar-se de manera exclusiva a les activitats pròpies de la Beca.  
El becari haurà de participar en qualsevol activitat formativa prèvia que establesca l'IMPIVA, si aquesta ho considera pertinent per al tema o la destinació de la Beca.  
C) Incompliment:  
L'IMPIVA podrà deixar sense efecte les beques en el cas que s'hi produiren incompliments en les obligacions per part dels becaris i/o les empresés.  
5. Incidències  
L'IMPIVA resoldrà tots els dubtes i les incidències que puguen donar-se en el desplegament d'aquesta convocatòria i tot allà que, fent referència a les beques, no s'haja previst en aquestes Bases.  
València, 19 de setembre de 1988.   
El President de l'IMPIVA:   
Andrés García Reche.